כ"ד בסיוון תשע"ד

22 ביוני 2014

**3385**

#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

בקשה לדיון מהיר: סגירת מפעל "בריל" וזימון עובדיו לשימוע לפני פיטורים

דברי הסבר:

ביום 18.6.14, הודיעה בריל כי היא סוגרת את המפעל ליצור נעלים בראשון לציון, אשר עיקר פרנסתו ביצור נעלים צבאיות לצה"ל. 120 עובדיו קיבלו זימון לשימוע לפני פיטורים.

הרקע לסגירה - החלטת משרד הביטחון להפסיק ולרכוש מהמפעל נעלים צבאיות, ובמקום כך, לרכוש נעלים מתוצרת ארצות הברית. בדיון שנערך בוועדת הכספים ביום 18.11.13, השתתפו ח"כים רבים, אשר הביעו תרעומת על המהלך המוצע. פגישות ספורות שנערכו בנושא בין משרד הביטחון לבריל לא הניבו פרי.

סגירת מפעל ישראלי, אשר מספק שירות חיוני לצבא, ושליחת 120 עובדיו למעגל האבטלה הינה מעשה חמור אשר יש לדון בו בדחיפות.

לפיכך יש לזמן דיון מהיר בוועדת העבודה והרווחה שתדון בדחיפות על ההשלכות הקשות של ההחלטה על העובדים ומשפחותיהם.

בכבוד רב,

חבר הכנסת גפני משה